Document ID: 31979L0796

Prva Direktiva Komisije
z dne 26. julija 1979
o določitvi analiznih metod Skupnosti za preverjanje nekaterih sladkorjev, namenjenih za prehrano ljudi
(79/796/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 73/437/EGS z dne 11. decembra 1973 o približevanju zakonodaje držav članic o nekaterih sladkorjih, namenjenih za prehrano ljudi [1], in zlasti člena 11 Direktive,
ker člen 11 te direktive določa, da se mora sestava nekaterih sladkorjev preverjati z analiznimi metodami Skupnosti;
ker je zaželeno sprejeti začetno serijo metod, za katere so študije že končane;
ker so v Prilogi k Direktivi 73/437/EGS določene metode za določanje vrste barve za sladkor ali beli sladkor in za ekstra beli sladkor, metode za merjenje konduktometrično določenega pepela v ekstra belem sladkorju, v raztopini sladkorja, v raztopini invertnega sladkorja in v sirupu invertnega sladkorja ter metode za določanje barve v raztopini ekstra belega sladkorja in v raztopini sladkorja;
ker je po drugi strani priporočljivo, da se do določitve nadaljnjih metod Skupnosti za določanje reducirajočih sladkorjev državam članicam omogoči, da še naprej uporabljajo Laneovo in Eynonovo metodo (metodi 7 in 8 iz Priloge II, III.3 in III.4) namesto Luff-Schoorlove metode (metoda 6 iz Priloge II, III.3 in III.4);
ker so analizne metode, predvidene s to direktivo, v skladu z mnenjem Stalnega odbora za živila,
SPREJELA NASLEDNJO DIREKTIVO:
Člen 1
1. Države članice predpišejo, da se analize za preverjanje meril iz Priloge I izvajajo po metodah, opisanih v Prilogi II k tej direktivi.
2. Brez poseganja v drugi pododstavek naj se Luff-Schoorlova metoda (Priloga II, metoda 6) uporablja za določanje reducirajočih sladkorjev v naslednjih sladkorjih:
- raztopina sladkorja,
- raztopina belega sladkorja,
- raztopina invertnega sladkorja,
- raztopina belega invertnega sladkorja,
- sirup iz invertnega sladkorja,
- sirup iz glukoze,
- sušeni sirup iz glukoze,
- monohidrat dekstroze,
- brezvodna dekstroza.
Vendar države članice lahko na svojem ozemlju za določanje reducirajočih sladkorjev v enem ali več zgoraj navedenih sladkorjev predpišejo uporabo Laneove in Eynonove metode (Priloga II, metodi 7 in/ali 8, kakor je primerno).
3. Če države članice uporabljajo možnost iz drugega pododstavka odstavka 2, morajo o tem takoj obvestiti Komisijo in druge države članice.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje 18 mesecev po objavi te direktive. O tem takoj obvestijo Komisijo.
Člen 3
Ta direktiva je naslovljena na države članice.
V Bruslju, 26. julija 1979

Labels: 0
17
16